Bass-sundet
Store norske leksikon,Geografi,Verdens geografi,Oseania,Australias geografi
Bass-sundet er et strede mellom Tasmania og det australske kontinent; 340 kilometer langt og 200 kilometer bredt. Største dybde er 88 meter.
Stredet har mange øyer; blant annet Flinders Island og King Island. Forekomster av naturgass (oppdaget i 1965) og olje (oppdaget i 1967) er, sammen med Carnarvon-feltet i Western Australia, landets viktigste. Det er etablert rørledninger fra produksjonsfeltene til blant annet Melbourne-området. Navnet Bass Strait har navn etter den britiske oppdagelsesreisende George Bass (1771–1803) som kom dit som første europeer i 1798. Les mer i Store norske leksikon Australias geografi Økonomi og næringsliv i Australia Australia